stanford-oval/wikipedia huggingface dataset:
Antonietta Stella

Antonietta Stella
Antonietta Stella (15. maaliskuuta 1929 Perugia – 23. helmikuuta 2022) oli italialainen oopperalaulaja, joka oli äänialaltaan sopraano.
Stella opiskeli Perugian konservatoriossa ja Rooman Accademia Nazionale di Santa Ceciliassa. Hän voitti vuonna 1949 ENAL-kilpailun Bolognassa. Stella teki debyyttinsä vuonna 1959 Spoletossa Leonoran roolissa Giuseppe Verdin oopperassa Trubaduuri. Tästä roolista tulikin yksi hänen tunnetuimmistaan. Vuotta myöhemmin Stella esiintyi Teatro dell'Opera di Romassa Leonoran roolissa Verdin La forza del destino -teoksessa. Hänestä tuli nopeasti yksi Italian kysytyimmistä sopraanoista. Hän pääsi laulamaan Firenzeen, Napoliin, Parmaan, Torinoon, Cataniaan, Veronaan ja Venetsiaan.
Ensiesiintymisensä Milanon La Scalassa Stella teki vuonna 1954. Roolina oli Desdemona Verdin Otellossa, jonka myötä Stellan ura eteni kansainväliselle tasolle. Stella oli La Scalan säännöllinen esiintyjä vuoteen 1963 saakka; rooleja hänellä oli esimerkiksi lukuisissa Verdin ja Giacomo Puccinin oopperoissa. Vuonna 1955 Stella teki ensimmäiset esiintymisensä Wienin valtionoopperassa, Lontoon Royal Opera Housessa, Pariisin oopperassa, La Monnaiessa ja Chicagon lyyrisessä oopperassa. Vuonna 1956 hän esiintyi ensimmäisen kerran Metropolitan-oopperassa Verdin Aidan nimiroolissa; hän pysyi Metropolitanin laulajana vuoteen 1960. Suosiota toivat etenkin esiintymiset Madama Butterflyssa (Puccini) ja Trubaduurissa (Verdi). Stella jatkoi uraansa laulamalla eri puolilla Italiaa 1970-luvun loppupuolelle, minkä lisäksi hän teki säännöllisesti esiintymisiä Pariisissa, Brysselissä ja Wienissä keskeisissä Verdin ja Puccinin oopperoiden rooleissa. Myöhemmin hän opetti laulamista.
Stella osallistui uransa aikana moniin eri säveltäjien oopperoiden levytyksiin.
Anderson Mesa

Anderson Mesa on noin kahdeksan kilometriä pitkä pöytävuori Arizonassa, Yhdysvalloissa. 2195 metriä korkealla pöytävuorelle sijaitsee Lowell Observatoryn Anderson Mesa Station ja Naval Observatoryn Navy Precision Optical Interferometer.
Anderson (Alaska)

| Anderson |
| --- | --- |

 Koordinaatit: 64°20′43″N, 149°11′43″W 
Valtio:  Yhdysvallat
Osavaltio:  Alaska
Piirikunta:  Denali
Pinta-ala:  
 – Kokonaispinta-ala:  122.4 km²
 – Josta vettä:  1.4 km² (1.14 %)
Väkiluku:  367
 – Väestötiheys:  3.0 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Anderson on kaupunki Alaskassa. Se on saanut nimensä Arthur Andersonin mukaan. Tämä oli tilallinen, joka asui alueella 1950-luvun loppupuolella. Anderson jakoi maansa osiin ja myi suurimman osan läheisen Clear Air Force Stationin siviilityöntekijöille.
Vuoden 2000 väestönlaskennassa kaupungissa oli 367 asukasta. Heistä 86,38% edusti etnisesti valkoisia ("white").
Antonio Vivarini

Antonio Vivarinin maalaus
Antonio Vivarini oli Venetsiassa renessanssiajalla työskennellyt taidemaalari. Hän eli 1400-luvulla, mutta tarkkoja vuosilukuja ei ole tiedossa. Hän teki yhteistyötä velipuolensa Giovanni d'Alemagnan kanssa.
Vivarini kuului taiteilijasukuun. Hänen veljensä oli Bartolomeo Vivarini ja poikansa Alvise Vivarini.
Aiheesta muualla

Wikimedia Commonsissa on kuvia tai muita tiedostoja aiheesta .
Antonio Vivarini Europeanassa
Antonio Watson

| Mitalit | Mitalit | Mitalit |  |
| --- | --- | --- | --- |
|  Antonio Watson maailmanmestarina 2023. |  Antonio Watson maailmanmestarina 2023. |  Antonio Watson maailmanmestarina 2023. |  |
Maa:  Jamaika
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | 400 m juoksu |  |
Antonio Watson (s. 11. syyskuuta 2001) on jamaikalainen pikajuoksija, 400 metrin maailmanmestari. Hän edustaa Racers Track Clubia.
Watson saavutti Nairobin alle 18-vuotiaiden MM-kilpailuissa 2017 kultaa 400 metrillä ajalla 46,59 ja hopeaa sekajoukkueiden 4 × 400 metrin viestissä. Hän voitti 400 metrin maailmanmestaruuden Budapestissa 2023 ajalla 44,22. Välierissä hän oli juossut ennätyksensä 44,13. Ennen vuotta 2023 hänen ennätyksensä oli 46,17.
Henkilökohtaiset ennätykset

100 metriä: 10,21 (Kinston, 2022)
200 metriä: 20,49 (Kinston, 2023)
400 metriä: 44,13 (Budapest, 2023)
Amadorin piirikunta

Amadorin piirikunta on piirikunta Kaliforniassa, Yhdysvalloissa.
Piirikunnassa asui 38 000 ihmistä vuoden 2010 väestönlaskennassa. Heistä 90% oli valkoihoisia.
Piirikunnan länsiosat ovat noin 60 m merenpinnasta, itäosat jopa kolmessa kilometrissä.
Aiheesta muualla

Kuvia tai muita tiedostoja aiheesta Amadorin piirikunta Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Antonio Santucci

Antonio Santucci (30. lokakuuta 1928 Magliano – 26. syyskuuta 2018) oli katolisen kirkon italialainen pappi. Hän sai pappisvihkimyksensä 1. heinäkuuta 1951, ja piispaksi hän yleni 22. kesäkuuta 1985. Hän toimi Triventon hiippakunnan piispana, kunnes jäi eläkkeelle 17. lokakuuta 2005.
Santuccin edeltäjänä Triventon piispana oli Antonio Valentini ja seuraajana Domenico Angelo Scotti.
Ancient Dreams

| Ancient Dreams Candlemass |
| --- | --- | --- |

Studioalbumin tiedot
 Äänitetty : 1988
 Julkaistu: 23. marraskuuta 1988
 Tyylilaji: doom metal
 Kesto: 58.31
 Levy-yhtiö: Active Records
Candlemassin muut julkaisut
| Nightfall 1987 | Ancient Dreams 1988 | Tales of Creation 1989 |
Ancient Dreams on Candlemassin vuonna 1988 julkaistu kolmas studioalbumi.
Kappaleet

Mirror Mirror – 6.15
A Cry from the Crypt – 7.24
Darkness in Paradise – 6.46
Incarnation of Evil – 7.19
Bearer of Pain – 7.23
Ancient Dreams – 7.04
The Bells of Acheron – 5.21
Epistle No. 81 – 4.37
Black Sabbath Medley – 6.14 (CD-version bonusraita)
Kokoonpano

Leif Edling – basso, laulu
Messiah Marcolin – laulu
Mats Björkman – kitara
Lars Johansson – kitara
Jan Lindh – rummut
Arvostelut

Imperiumi: 8½/10
Aiheesta muualla

Ancient Dreams Discogsissa. (englanniksi)
Albumi Ancient Dreams Encyclopaedia Metallum -sivustolla (englanniksi)
Aikavyöhyketietokanta

Aikavyöhyketietokanta (engl. Time Zone Database, zoneinfo, tzdata) on pääasiassa tietokoneohjelmien käyttöön tarkoitettu kokoelma maailman aikavyöhykkeistä. Tietokannan avulla tietokoneen sisäinen aika, esim. UNIX-aika muunnetaan sijaintipaikan aikavyöhykkeen mukaan ihmisen luettavaksi ajaksi. Tietokannasta käytetään joskus myös nimitystä Olsonin tietokanta sen alkuperäisen kokoajan Arthur David Olsonin mukaan. Paul Eggert toimii aikavyöhyketietokannan ylläpitäjänä. Tietokannan ylläpitoa kuvaa RFC 6557.
Tietokannan merkittävin ominaisuus on Eggertin kehittämä nimeämiskäytäntö aikavyöhykkeille. Aikavyöhykkeiden nimet ovat muotoa alue/sijainti, esimerkiksi America/New_York ja Europe/Paris. Tietokanta pyrkii tallentamaan myös historialliset aikavyöhykkeet alkaen viimeistään vuodesta 1970. Useille alueille on olemassa myös vanhempia tietoja kesäajan tms. vaihtumisesta, esimerkiksi Yhdysvalloille vuodesta 1918. Tietokanta sisältää tiedon kesäajasta ja jopa karkaussekunneista.
Historia

Projekti alkoi vuonna 1986. Projekti ja sen lähdekoodi ovat vapaasti käytettävissä asetettuna public domainiin. Tietokannasta julkaistaan uusia versioita aina maailman aikavyöhykkeissä tapahtuvien muutosten myötä. Yleensä versioita julkaistaan useita vuosittain.
Tietokanta on ollut käytössä 1980-luvulta lähtien lähes kaikissa Unix-järjestelmissä. Se on ollut mukana myös Javassa versiosta 1.4 ja useissa muissa ohjelmointikielissä kuten perl, PVP (5.1.0 lähtien) ja C++:n Boost.
Syyskuussa 2011 astrologian ohjelmia tekevä AstroLab haastoi Olsonin ja muut oikeuteen tekijänoikeuksien rikkomisesta. 6. lokakuuta vapaaehtoiset sulkivat tietokantaa ylläpitäneen FTP-palvelimen elsie.nci.nih.gov ja sähköpostilistan. Tuolloin Internetin osoitejärjestelmästä vastaava järjestö ICANN päätti ottaa projektin hoitoonsa Internetin infrastruktuurille olennaisena.
Aikavyöhykkeen määritelmä ja nimet

Aikavyöhyketietokannassa aikavyöhyke on kansallinen tai maansisäinen alue, jonka sisällä on ollut käytössä yhteinen aika vuodesta 1970 lähtien. Vyöhykkeitä ei pääasiassa lisätä alueille, jotka eroavat vain vuotta 1970 edeltävältä ajalta. Määritelmä poikkeaa niistä aikavyöhykkeen määritelmistä, joissa aikavyöhyke määritetään pituuspiirin mukaan. Tämän vuoksi kullakin tietokannassa määritellyllä aikavyöhykkeellä voi olla useita vastaavuuksia UTC-aikajärjestelmässä.
Aikavyöhykkeillä on yksilölliset nimet, jotka ovat muotoa alue/sijainti, esimerkiksi America/New_York, Europe/Helsinki tai Asia/Sakhalin. Paikka on yleensä joko alueella sijaitseva väestöltään suurin kaupunki tai saari. Nimien tarkoituksena on helpottaa aikavyöhykkeiden muistamista. Tämä paikka edustaa koko vyöhykettä.
Maiden nimiä ei käytetä johtuen siitä, että ne eivät muodosta riittävän vakaata pohjaa vaan voivat vaihtua poliittisten muutosten seurauksena. Suurten kaupunkien nimet ovat pysyvämpiä. Tietokantaan on kuitenkin pyritty sisällyttämään vähintään yksi aikavyöhyke kutakin ISO 3166-1 alpha-2 -standardin maakoodia kohden.
Niminä käytetään englanninkielisiä nimiä, joista on poistettu välimerkit ja yleiset päätteet. Välilyönnin sijasta käytetään alaviivaa. Osien nimet on rajoitettu 14 merkkiin eräiden muinaisten järjestelmien tiedostonimien pituuden rajoituksen mukaan.
Aikavyöhykkeen määritelmä ja nimet > Alue

Alue on joko maanosan tai valtameren nimi tai ”Etc”. Maanosat ovat: Africa, America, Antarctica, Arctic, Asia, Atlantic, Australia, Europe, Indian ja Pacific.
Nimitystä Etc käytetään hallinnollisista alueista, kuten ”Etc/UTC”, joka tarkoittaa UTC-aikaa. POSIX-formaatin noudattamiseksi niiden aikavyöhykkeiden, joiden nimet alkavat ”Etc/GMT”, etumerkki on päinvastainen kuin mitä useimmat ihmiset odottaisivat. GMT:stä länteen sijaitsevilla vyöhykkeillä etumerkki on positiivinen ja idässä sijaitsevilla negatiivinen.
Aiheesta muualla

https://www.iana.org/time-zones
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:tz database
Käännös suomeksi
Amit Shah

| Amit Shah |
| --- | --- |

Intian sisäministeri
 30. toukokuuta 2019 –  
Edeltäjä:  Rajnath Singh
Intian kansanpuolueen puheenjohtaja
 9. heinäkuuta 2014 – 20. tammikuuta 2020  
Edeltäjä:  Rajnath Singh
Seuraaja:  Jagat Prakash Nadda
Parlamentaarikko Lok Sabhassa
 23. toukokuuta 2019 –  
Parlamentaarikko Rajya Sabhassa
 19. elokuuta 2017 – 29. toukokuuta 2019  
Gujaratin sisäministeri
 2002–2010  
Henkilötiedot
Syntynyt: 22. lokakuuta 1964 (ikä 59) Mumbai, Maharashtra, Intia
Kansalaisuus:  intialainen
Tiedot
Puolue:  Intian kansanpuolue
Uskonto:  hindulaisuus
Aiheesta muualla
Amit Shahin verkkosivut
Amit Shah (22. lokakuuta 1964) on intialainen poliitikko, joka on toiminut maansa sisäministerinä vuodesta 2019. Hän toimi myös Intian kansanpuolueen puheenjohtajana vuosina 2014–2020. Shahia pidetään puolueen päästrategina ja vuosien 2014 sekä 2019 parlamenttivaalivoittojen uskotaan olleen hänen ansiotaan. Shah on toiminut ennen valtakunnanpolitiikkaa Gujaratin osavaltion lainsäätäjänä, jossa hänestä tuli osavaltion sisäministeri. Vuonna 2010 Shah erosi Gujaratin sisäministerin tehtävistä, kun häntä syytettiin terroristeiksi väitettyjen muslimien teloittamisesta.
Shahia on useissa medioissa luonnehdittu pääministeri Narendra Modin lähimmäksi mieheksi ja potentiaaliseksi seuraajaksi.
Aiheesta muualla

Kuvia tai muita tiedostoja aiheesta Amit Shah Wikimedia Commonsissa
Intian parlamentin alahuoneen profiili
Amit Shahin verkkosivut
Antonio Sacchini

Antonio Sacchini
Antonio Sacchini (14. kesäkuuta 1730 Firenze – 6. lokakuuta 1786 Pariisi) oli italialainen säveltäjä.
Sacchini opiskeli Napolissa, jossa hän myös sävelsi ensimmäiset oopperansa. Myöhemmällä urallaan Sacchini työskenteli Venetsiassa, Lontoossa sekä Pariisissa, jossa hän kuoli vuonna 1786.
Sacchini sävelsi lähinnä oopperoita. Hän oli oman aikansa tunnetuimpia opera serian säveltäjiä. Yli 50 oopperansa lisäksi Sacchini sävelsi muun muassa jousikvartettoja.
Andrea Rubio

| Andrea Rubio |
| --- | --- |

Henkilötiedot
Koko nimi:  Andrea Valentina Rubio Armas
Syntynyt: 27. marraskuuta 1998 Caracas, Venezuela
Kansalaisuus:   Venezuela
Ammatti:  malli ja kauneuskuningatar
Malli
Pituus:  171 cm
Hiusten väri:  musta
Silmien väri:  ruskea
Andrea Valentina Rubio Armas (s. 27. marraskuuta 1998 Caracas) on venezuelalainen malli ja kauneuskuningatar. Hän voitti Miss International 2023 -kilpailun tittelin.
Alexander Pope

| Alexander Pope |
| --- | --- |
 Mikael Dahl, Alexander Pope, noin 1727.
Henkilötiedot
Syntynyt: 21. toukokuuta 1688 Lontoo
Kuollut: 30. toukokuuta 1744 (56 vuotta) Twickenham, Middlesex
Ammatti:  kirjailija
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Alexander Pope (21. toukokuuta 1688 Lontoo – 30. toukokuuta 1744 Twickenham, Middlesex, Englanti) oli aikansa johtava englantilainen runoilija ja satiirikko. William Shakespearen ja Alfred Tennysonin ohella hän on siteeratuimpia brittirunoilijoita. Hänen tunnettuja teoksiaan ovat muun muassa satiirinen eepos The Rape of the Lock (1712) ja filosofinen runoelma An Essay on Man (1733). Hiotun selkeissä säkeissään ja inhimillisten heikkouksien arvostelussaan Pope ilmensi voimakkaasti rationalistisia pyrkimyksiä.
Elämä

Popen isä Alexander (k. 1717) oli pellavakauppias, mutta jäi eläkkeelle poikansa syntymän aikaan. Perhe oli katolinen, eikä Pope siksi päässyt opiskelemaan Englannin yliopistoihin. Hän sai kotiopetusta katolisilta papeilta ja kävi katolisia kouluja Twyfordissa ja Lontoossa.
Pope sai nuorena selkärangan tuberkuloottisen infektion, mahdollisesti spondyliitin (Pottin tauti). Hän kärsi kyttyräselästä ja kasvoi vain noin 140 senttimetrin mittaiseksi. Häntä vaivasi myös alituinen päänsärky.
Pope oli tuottelias runoilija. Hänen tunnettuja teoksiaan ovat muun muassa The Rape of the Lock (’kiharanryöstö’, 1712), Windsor Forest (1713) ja An Essay on Man (1733).
Vuoden 1713 lokakuussa Pope ilmoitti aloittavansa Homeroksen töiden kääntämisen englanniksi. Hänen kääntämänsä Ilias julkaistiin osissa vuosina 1715–1720 ja Odysseia vuosina 1725–1726. Jälkimmäisen kääntämiseen osallistuivat myös William Broome ja Elijah Fenton. Pope ansaitsi työstään noin 10 000 puntaa sekä arvostusta – Thomas Tickellin samoihin aikoihin julkaistua Ilias-käännöstä pidettiin huomattavasti heikkotasoisempana. Pope ei osannut lainkaan kreikkaa, joten hän käänsi vapaalla tyylillä.
Vuonna 1725 Popen kuusiosainen kokoelma William Shakespearen töistä sai osakseen ankaraa kritiikkiä puolueellisuuksistaan. Erityisesti Popea kritisoi Lewis Theobald teoksessaan Shakespeare Restored (1726).
Viimeisinä vuosinaan Pope sairasti astmaa ja oli ajoittain osittain harhainen. Hän aloitti vielä uuden eeppisen Brutus-nimisen vapaamittaisen runon sekä aikoi uudistaa vanhoja runojaan. Suunnitelmat jäivät toteutumatta, sillä hän kuoli 30. toukokuuta 1744. Hänet on haudattu St Mary’s Church -kirkkoon Twickenhamiin.
Kirjallisuutta

Davis, Herbert (editor): Poetical Works.  (Oxford Standard Authors)  London:  Oxford University Press, 1966.  (englanniksi)
Mack, Maynard: Alexander Pope. A Life.  New York:  W. W. Norton & Company, 1985.  ISBN 978-0-393-30529-6.  (englanniksi)
Aiheesta muualla

Sitaatteja aiheesta Alexander Pope Wikisitaateissa
Kuvia tai muita tiedostoja aiheesta Alexander Pope Wikimedia Commonsissa
Lahden kaupunginkirjaston runotietokanta (Arkistoitu – Internet Archive).
Apollonopolis

Apollonopolis (m.kreik. Ἀπολλωνόπολις, Apollōnopolis tai Ἀπόλλωνος πόλις, Apollōnos polis) tai Apollinopolis (Ἀπολλινόπολις)  (”Apollonin kaupunki”) voi viitata seuraaviin kaupunkeihin muinaisessa Egyptissä:
Apollonopolis Megale (Apollonopolis Magna), kaupunki Ylä-Egyptissä Apollonopoliteen nomoksessa
Apollonopolis Mikra (Apollonopolis Parva) eli Apollonopolis Heptakomias, kaupunki Ylä-Egyptissä Hypseliteen nomoksessa
Apollonopolis Mikra (Apollonopolis Parva), kaupunki Ylä-Egyptissä Koptiteen nomoksessa
Apollonopolis, kaupunki Aithiopiassa
Apollonos Hydreuma eli Apollonopolis, kaupunki Ylä-Egyptissä
Anakeion (Ateena)

| Anakeion> Ἀνάκειον |
| --- | --- |
Sijainti:  Ateena, Attika  Kreikka
Koordinaatit:  37°58′16″N, 23°43′45″E (?)
Rakennustyyppi:  pyhäkkö
Valmistumisvuosi:  noin 500-luku eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Anakeion (m.kreik. Ἀνάκειον) eli Dioskureion (Διοσκουρεῖον, myös Dioskoureion) oli antiikin aikainen Dioskuureille eli Kastorille ja Polydeukeelle omistettu pyhäkkö Akropoliin rinteellä Ateenassa Kreikassa.
Anakeion oli rakennettu viimeistään 500-luvulla eaa. Pyhäkön nimi tulee muinaiskreikan kuningasta tarkoittavasta sanasta anaks, jolla nimellä Dioskuureihin viitattiin erityisesti Ateenassa.
Anakeionin sijaintipaikkaa ei tunneta. Antiikin aikaisten kuvausten mukaan Anakeion sijaitsi jossakin Aglaureionin lähellä. Aglaureionin oletettiin aiemmin sijainneen Akropoliin pohjoisrinteellä, ja tällä perusteella myös Anakeion sijoitettiin sinne. Koska Aglaureion on kuitenkin löytynyt Akropoliin itärinteeltä, myös Anakeionin sijainti täytyy olettaa idemmäksi, mahdollisesti Akropoliin koillis- tai itärinteelle Ateenan niin kutsutun Arkaaisen agoran lähistölle. Aglaureionin alapuolelta Théspidos-kadun yläosasta on löydetty suurikokoisen rakennuskokonaisuuden rauniot, jotka kuuluvat mahdollisesti Anakeionille. Pieni osa rakennuksen perustuksista on näkyvissä keskellä katua.
Pyhäkkö oli todennäköisesti ainakin osittain ulkoilmapyhäkkö ja suhteellisen laaja sellainen, koska Ateenan armeijan yksikön kerrotaan yöpyneen siellä vuonna 415 eaa. Pausaniaan kuvauksen perusteella pyhäkköön on kuitenkin todennäköisesti kuulunut myös joku rakennus. Pyhäkössä kerrotaan olleen veistokset, jotka esittivät Dioskuureja seisomassa sekä heidän poikiaan ratsailla. Noin 475–450 eaa. Polygnotos ja Mikon koristelivat pyhäkön maalauksin. Polygnotoksen maalaus esitti Dioskuurit avioitumassa Leukippoksen tytärten kanssa, kun taas Mikonin maalaus esitti argonautteja.
Amadora

| Amadora |
| --- | --- |
 lippu:  vaakuna
 Amadora Portugalin kartalla
 Koordinaatit: 38°44′N, 9°14′W 
Valtio:  Portugali
Alue:  Lissabonin alue
Ala-alue:  Suur-Lissabon
Piiri:  Lissabon
Hallinto:  
 – Hallinnon tyyppi:  Kunta
 – Pormestari:  Carla Tavares
Pinta-ala:  
 – Kokonaispinta-ala:  23,79 km²
Väkiluku (2011):  175 136
 – Väestötiheys:  7 362 as./km²
 
 www.cm-amadora.pt 
Infobox OKVirheellinen NIMI-arvo: 
Amadora on kaupunki ja kunta Lissabonin piirissä Portugalissa. Sen pinta-ala on 23,8 km² ja väkiluku noin 176 000.
Amadora erotettiin Oeirasin kunnasta 11. syyskuuta 1979. Sen pormestari on Carla Tavares.
Pitäjät

Alfornelos
Alfragide
Brandoa
Buraca
Damaia
Falagueira
Mina
Reboleira
São Brás
Venda Nova
Venteira
Aiheesta muualla

Kuvia tai muita tiedostoja aiheesta Amadora Wikimedia Commonsissa
Viralliset sivut (portugaliksi)
Lissabonin piirin kunnat
Alenquer
Amadora
Arruda dos Vinhos
Azambuja
Cadaval
Cascais
Lissabon
Loures
Lourinhã
Mafra
Odivelas
Oeiras
Sintra
Sobral de Monte Agraço
Torres Vedras
Vila Franca de Xira
Antonija Mišura

| Antonija Mišura |
| --- | --- |

Henkilötiedot
Koko nimi:  Antonija Mišura
Syntynyt: 19. toukokuuta 1988 (ikä 36) Šibenik, Kroatian ST, Jugoslavia
Kansalaisuus:   Kroatia
Koripalloilija
Pelipaikka:  Pelintekijä
Pituus:  181 cm
Paino:  65 kg
Nyk. joukkue:   ŽKK Jolly JBS
Sarja:  A-1 Liga Žene
Pelaajaura
Seurajoukkueet
2005–2007 2007–:   ŽKK Vidici Dalmosten  ŽKK Jolly JBS
Maajoukkueet
2009–:   Kroatia
Aiheesta muualla
FIBA
Antonija Mišura (s. 19. toukokuuta 1988 Šibenik) on kroatialainen koripalloilija, joka edustaa ŽKK Jollya. Mišura kuuluu myös Kroatian maajoukkueen vakiopelaajiin.
Mišura aloitti pääsarjauransa ŽKK Vidici Dalmostenissa kaudella 2005–2006. Hän edusti seuraa kahden kauden ajan ennen siirtymistään ŽKK Jollyyn.
Mišura edusti maansa alle 18-vuotiaiden maajoukkuetta ja myöhemmin hän nousi myös naisten maajoukkueeseen. Hän oli mukana vuoden 2009 Välimeren kilpailuissa sekä vuoden 2012 olympiakisoissa. Lontoon olympialaisissa Mišura pelasi neljä ottelua ja teki 3,2 pistettä ottelua kohden.
Aiheesta muualla

Kuvia tai muita tiedostoja aiheesta Antonija Mišura Wikimedia Commonsissa
FIBA Europen pelaajaprofiili (Arkistoitu – Internet Archive) (englanniksi)
Alinenjärvi

| Alinenjärvi |
| --- | --- |

Valtiot:  Suomi
Maakunnat:  Pirkanmaa‎
Kunnat:  Nokia
Koordinaatit:  61°29′42″N, 23°27′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  Laajanoja 
Järvinumero:  35.212.1.006 
Mittaustietoja
Pinnankorkeus:  134,8 m 
Rantaviiva:  4,921 km 
Pinta-ala:  0,44046 km² 
Tilavuus:  0,00198 km³ 
Suurin syvyys:  13,8 m 
Valuma-alue:  11,5 km² 
 fiAlinenjärvi 
Alinenjärvi  on Pirkanmaalla Nokialla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Alinenjärvi on osa Laajanojan valuma-aluetta.